Džamija u Kazancima
Džamija u Kazancima (Džamija Osman-paše Kazanca) nalazila se na samoj granici sa Crnom Gorom, nedaleko od izvora pitke vode Oko i Stubanj, dvadeset kilometara jugoistočno od Gacka, Bosna i Hercegovina. Komisija za očuvanje nacionalnih spomenika, na sjednici održanoj od 30. avgusta do 5. septembra 2003. godine, donijela je odluku da se džamija proglasi za nacionalni spomenik Bosne i Hercegovine. Ovu odluku Komisija je donijela u sljedećem sastavu: Zeynep Ahunbay, Amra Hadžimuhamedović, Dubravko Lovrenović, Ljiljana Ševo (predsjedavajuća) i Tina Wik.